**ОБЯВЛЕНИЕ**

Община Върбица. в качеството ѝ на бенефициент по проект BG05SFPR002-2.003 -0074-C01 „Бъдеще за децата в община Върбица“, по процедура BG05SFPR002-2.003 „Бъдеще за децата“, финансирана по Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд плюс

**ОБЯВЯВА КОНКУРС ЗА ДЛЪЖНОСТТА:****„РЕХАБИЛИТАТОР“ – 1 лице на трудов договор при непълно работно време.** Срок за работа – 24 месеца.

**1. Минимални изкисвания за заемане на длъжността „Рехабилитатор“:**

* Образование – Висше;
* Минимална образователна степен – завършена образователна степен професионален бакалавър, бакалавър, магистър или средно специално медицинско образование с професионална квалификация „Рехабилитатор/Кинезитерапевт“;
* Специалност  – „Рехабилитатор/Кинезитерапевт“, „Медицинска рехабилитация – ерготерапия“, „Медицински рехабилитатор, ерготерапевт“, „Медицинска рехабилитация и ерготерапия“.
* Минимален професионален опит – не се изисква, но допълнителна квалификация и/или опит в областта на работата с деца, младежи и семейства ще се счита за предимство.
* Членство в Българската асоциация на специалистите по здравни грижи..

**Допълнителни компетенции:**

* Умения за работа с лица от уязвимите групи, включително деца с увреждания и техните семейства, бъдещи родители;
* Да притежават компютърна грамотност - Microsoft Word, Microsoft Excel, Internet;
* Да не са осъждани за умишлено престъпление от общ характер;
* Отлична комуникативност.

**Предимство:**

* Допълнителни квалификации, имащи отношение към длъжността;
* Практически опит в работата с уязвими деца и семейства или в изпълнението на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск.

**2.Необходими документи:**

1. Заявление за кандидатстване по образец – Приложение 1;
2. Автобиография по образец – Приложение 2;
3. Декларация по чл. 107 от КТ – Приложение 3;
4. Декларация по образец – Приложение 4;
5. Декларация по образец – Приложение 5;
6. Документ за самоличност (за справка);
7. Копие на диплома за завършено образование;
8. Копие на трудова книжка, служебна книжка или друг документ удостоверяващ опита по изпълнение на подобни дейности (ако кандидатът е описал такъв в автобиографията си и това му носи предимство);
9. Копия от документи за допълнителна квалификация /удостоверения, сертификати за преминати обучения и др./при наличието на такива/.

**3.Описание на длъжността:**

* Проучване и анализ на индивидуалните потребности на децата с увреждания или проблеми в развитието и насочване към подходящите за тях дейности от услугата за ранна интервенция, включително и чрез работа на терен и посещения в домовете им;
* Изследване на моторното развитие на всяко дете, насочено към услугата, като необходимите изследвания се провеждат използвайки формални и неформални методи на изследване на деца;
* Участие в разработване и съгласуване на индивидуални планове за работа с децата и семействата;
* Регулярно посещение на домовете на децата с увреждане съгласно индивидуалния им план;
* Участие в групи за работа с родители;
* Организира и провежда медицинска рехабилитация и лечебна физкултура, съобразно индивидуалните потребности на децата по целеват група;
* Възстановяване или постигане на анатомичната цялост с цел нормално или по-добро функционалното развитие на децата с увреждания;
* Реализиране терапевтична и корекционна дейност на децата, имащи нужда от рехабилитация;
* Посещения  в отделенията за новородени в болниците с цел информиране  и консултиране на родители на новородени деца с увреждане или проблеми в развитието;
* Регулярно посещение на домовете на децата с увреждане съгласно индивидуалния им план;
* Разработване на кинезитерапевтични програми, обучителни и информационни материали за провеждане на консултации за работа с родители на деца с проблеми в развитието;
* Разработване и прилагане на подходящи планове за кинезитерапевтични намеси, които са фокусирани върху детето, съобразени с възраст и увреждане;
* Индивидуално консултиране на родители, включително и чрез работа на терен, посещения в домовете и предоставяне на разработени обучителни и информационни материали;
* Предоставя услуги за двигателно развитие на деца с увреждане или проблеми в развитието.

**4. Начин на провеждане на конкурса:**

Конкурсът за заемане на длъжността ще се проведе на два етапа: подбор по документи и интервю.

Заявления за кандидатстване ще се приемат от **10.11.2023 г. до 24.11.2023 г. (вкл.)** в деловодствотона Общинска администрация гр.Върбица, ул. „Септемврийско въстание” №40

Обявата и образците на документи са публикувани и на интернет страницата на Община Върбица - <http://www.varbitsa.org/bg/economic_develobment/obshtinskasobstvenost>

Списък с допуснатите и недопуснатите кандидати до интервю ще бъде обявен на Информационното табло в сградата на Общинска администрация – до 5 работни дни след срока за прием на документите.

Информацията за деня и часа за провеждане на интервю с допуснатите до конкурса кандидати, както и всички съобщения с провеждане на конкурса ще бъдат обявени на Информационното табло в сградата на Общинска администрация.

За повече информация:

Хава Хасанова – ръководител на проекта,

гр.Върбица, ул. „Септемврийско въстание” №40, стая №204

телефон за връзка: 05391/21-31

**инж.Мердин Байрям**

**Кмет на община Върбица**